ประกาศเทศบาลตำบลเหมือง
เรื่อง   ประกวดราคาจ้างก่อสร้างถนนคอนกรีตเสริมเหล็กพร้อมวางท่อระบายน้ำหนึ่งข้างทาง สายแยก ชบ.1034 ถึงตำบลหนองข้างคอก หมู่ที่ 5 ต.เหมือง อ.เมืองชลบุรี จ.ชลบุรี      ด้วยวิธีการทางอิเล็กทรอนิกส์ (e-Auction)
..............................

                     ด้วยเทศบาลตำบลเหมือง   มีความประสงค์จะประกวดราคาจ้างก่อสร้างถนนคอนกรีตเสริมเหล็กพร้อมวางท่อระบายน้ำหนึ่งข้างทางสายแยก ชบ.1034  ถึงตำบลหนองข้างคอก  หมู่ที่ 5  ต.เหมือง   อ.เมืองชลบุรี จ.ชลบุรี   ด้วยวิธีการทางอิเล็กทรอนิกส์    โดยทำการก่อสร้างถนนคอนกรีตเสริมเหล็ก  ขนาดผิวจรากรกว้างเฉลี่ย 8.00 เมตร  ยาว 805.00 เมตร   ผิวจราจรหนาเฉลี่ย 0.15 เมตร   พร้อมตีเส้นผิวจราจร    คิดเป็นพื้นที่ดำเนินการไม่น้อยกว่า 6,440.00 ตารางเมตร พร้อมวางท่อระบายน้ำ คสล.(มอก.ชั้น 3) ขนาด Ø 0.80 เมตร จำนวน 780 ท่อน พร้อมบ่อพัก คสล. ขนาด 0.80 เมตร จำนวน 56 บ่อ  พร้อมฝาปิดคอนกรีต คิดเป็นความยาวไม่น้อยกว่า 836.00 เมตร (ตามแบบเทศบาลตำบลเหมือง พร้อมป้ายประชาสัมพันธ์ 1 ป้าย)  ราคากลาง 5,230,000 บาท 
                     ผู้มีสิทธิเสนอราคาจะต้องมีคุณสมบัติ  ดังต่อไปนี้
1. เป็นนิติบุคคลที่มีอาชีพรับจ้างทำงานที่ประกวดราคาจ้างด้วยระบบอิเล็กทรอนิกส์ดังกล่าว  ซึ่งมีผลงานก่อสร้างประเภทเดียวกันไม่น้อยกว่า 2,500,000 บาท
2. ไม่เป็นผู้ที่ถูกระบุชื่อไว้ไนบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
3. ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลเหมือง และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างด้วยวิธีการทางอิเล็กทรอนิกส์ครั้งนี้
5. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ 
6. นิติบุคคลที่จะเข้าเป็นคู่สัญญากับเทศบาล ซึ่งดำเนินการจัดซื้อจัดจ้างด้วยวิธีการทางอิเล็กทรอนิกส์ (e-Government Procurement Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ 
7. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมีมูลค่าไม่เกิน 30,000 บาท คู่สัญญาอาจรับจ่ายเป็นเงินสดก็ได้         
   กำหนดยื่นเอกสารประกวดราคาจ้างด้วยวิธีการทางอิเล็กทรอนิกส์   ในวันที่ 4 มกราคม 2556  เวลา 10.00 - 10.30 น.  ณ สถานที่กลางในการจัดซื้อจัดจ้างขององค์กรปกครองส่วนท้องถิ่น(ห้องประชุมชั้น 2 สำนักงานส่งเสริมการปกครองท้องถิ่นจังหวัดชลบุรี) และกำหนดเสนอราคาในวันที่ 21 มกราคม 2556 ตั้งแต่เวลา 14.15 น. เป็นต้นไป        
   ผู้สนใจติดต่อขอซื้อเอกสารประกวดราคาจ้างด้วยวิธีการทางอิเล็กทรอนิกส์   ในราคาชุดละ  3,000  บาท  ได้ที่  สำนักงานเทศบาลตำบลเหมือง  ระหว่างวันที่ 17 - 25 ธันวาคม 2555  ดูรายละเอียดได้ที่เว็บไซต์  www.gprocurement.go.th   หรือ   www.mheung.go.th    หรือ สอบถามทางโทรศัพท์หมายเลข 0-3838-9224-5 ต่อ 102  ในวันและเวลาราชการ 
ประกาศ ณ วันที่  17  เดือน ธันวาคม พ.ศ.2555

(นายบรรลือ  ศรีสำอางค์)
นายกเทศมนตรีตำบลเหมือง
